भीम सिंह के वर्कशापॅ में हर तरह की कार और बाइकों की रिपेयरिंग की जाती है। गाड़ियों की बड़ी से बड़ी खराबी वो चुटकियों में हल करते हैं। इसके अलावा भीम सिंह पूरे रतलाम जिले में गाड़ियों को स्टाइलिश लुक देने के लिए भी जाने जाते हैं। सामान्य सी बाइक का लुक बदल कर उसे स्पोर्टी बाइक बनाने में भी उन्हें महारत हासिल है। इससे पहले भीम सिंह जीप को भी मोडिफाइड करते थे। भोपाल सहित प्रदेश के अन्य पहाड़ी इलाकों में चलने वाले वेलीज जीप बनाना भी उनके शौक में शुमार था। सामान्य जीप को वह वेलीज जीप में बदल देते थे। हालांकि अब इस जीप का चलन मध्यप्रदेश में भी कम हो रहा है। इस वजह से उन्होंने अपना काम बदल दिया है, लेकिन ग्राहक मिलने पर वह अब भी जीप मोडिफिकेशन का काम कर देते हैं।